- Hindi News
- National
- विस्थापितों को बेहतर जिंदगी देने बनाया मॉडल, इंटरनेशनल स्पर्धा में होगी प्रस्तुति
विस्थापितों को बेहतर जिंदगी देने बनाया मॉडल, इंटरनेशनल स्पर्धा में होगी प्रस्तुति
अभिषेक प्रस्तुत करेंगे अपना मॉडल, रीजनल राउंड में रह चुके विनर
भास्कर संवाददाता | बैतूल
जिला अस्पताल के सर्जन डॉ. रमेश बड़वे के बेटे अभिषेक ने अपनी टीम के साथ विस्थापितों को बेहतर जिंदगी देने का एक मॉडल तैयार किया है। मॉडल लंदन में होने वाले इंटनेशनल कॉम्पटीशन में प्रस्तुत किया जाएगा। शहर के निजी स्कूल से पढ़े अभिषेक वर्तमान में आईआईटी खडग़पुर से एमटेक कर रहे हैं। रीजनल राउंड में विनर बनने के बाद कॉम्पटीशन में हिस्सा लेने वाली भारत की यह एक मात्र टीम है। खास बात यह है कि प्रतियोगिता को हर साल बिल क्लिंटन की संस्था हल्ट प्राइज फाउंडेशन आयोजित करती है। वर्ल्ड क्राइसिस पर हर साल होने वाले इस अंतर्राष्ट्रीय प्रतियोगिता में इस बार का विषय ‘विस्थापित लोगों की समस्याएं और उसका समाधान है। प्रतियोगिता के लिए अभिषेक की टीम ने ऐसे शार्ट स्केल बिजनेस मॉडल तैयार किए हैं। इससे लोगों के विस्थापित हो जाने पर भी उनकी आजीविका पर कोई असर नहीं पड़ता। इसमें इस बार दुनियाभर के करीब 150 देशों के युवा छात्र-छात्राएं हिस्सा ले रहें हैं।
अभिषेक।
tgl_Latn sot_Latn hin_Deva hin_Deva hin_Deva mai_Deva hin_Deva san_Deva